Je synom Milana a Dariny Kližanovcov. Jeho matka je odborná asistentka na Katedre jazykov Farmaceutickej fakulte Univerzity Komenského v Bratislave a otec pracuje ako generálny manažér. Má sestru Natáliu, ktorá do dvanástich rokov hrávala tenis a v súčasnosti pracuje v Londýne. Jeho bratranec Radovan Kaufman bol slovenský paralympijský reprezentant v cyklistike, ktorý získal zlatú medailu v cyklistických pretekoch na 1 km s pevným štartom v olympijskom rekorde na Letných paralympijských hrách 2000 v Sydney.